Tiltale for legemsangreb af særlig rå, brutal eller farlig karakter med døden til følge. Påstand om erstatning
Ret: Retten i Hillerød (1. instans)
Faggruppe: Straffesag — Almindelig domsmandssag
Sagsemner: Forurettede og vidner;
Liv og legeme;

/

2 dengang 17-årige drenge idømt 6 års fængsel
for dødsvold

Dom afsagt: 21. december 2022

Tiltalte 1 og Tiltalte 2 på nu 18 år fra Frederikssund idømt 6 års fængsel for vold med døden til

følge ved at have slået og derefter sparket og trampet forurettede, en 52-årige mand fra

Frederikssund, i ansigtet, da han lå værgeløs på vejen. Som følge af skaderne afgik han ved

døden kort efter på gerningsstedet

Sagsnummer: SS 2643-2022

Sagen kort fortalt

Tiltalte 1, født i 2004, og Tiltalte 2, født i 2004, var tiltalt for ved den 5. marts 2022 ca. kl. 05.35, i

forening efter fælles forståelse i Frederikssund flere gange at have skubbet til og slået forurettede

på kroppen og i ansigtet. Forurettede faldt ned på vejen. Da han lå på vejen, havde de tiltalte flere

gange sparket og/eller trampet forurettede i ansigtet og på kroppen. Volden medførte knusning af

flere af forurettedes ansigtsknogler, hvorefter forurettede som følge heraf afgik ved døden.

Tiltalen var vold med døden til følge efter straffelovens § 246, jf. § 245.

Tiltalte 1 erkendte sig skyldig i vold med døden til følge, dog ikke for den vold, som blev begået af
Tiltalte 2. Tiltalte 2 erkendte simpel vold og påstod frifindelse på grund af nødværge.

Dommens resultat

Retten fandt det bevist, at de tiltalte efter fælles forståelse var skyldige i vold med døden til følge

efter straffelovens § 246. jf. § 245, stk. 1. Retten fandt det ikke bevist, at der forelå nødværge

Retten fandt endvidere, at forurettede ikke havde fremprovokeret overfaldet, og at han døde som
følge af den vold, som de tiltalte havde begået mod forurettedes ansigt, idet volden havde knust
flere af hans ansigtsknogler. Blødningen fra disse skader gjorde, at forurettede, som på det
tidspunkt var bevidstløs, blev kvalt af blodet, der løb ned i lungerne.

Anklagers påstand om straf var fængsel i 7 år.

De tiltalte blev fundet skyldige i vold med døden til følge som beskrevet i tiltalen. Straffen blev
fastsat til fængsel i 6 år for begge de tiltalte. Dommerne lagde vægt på konklusionen af
obduktionen af forurettede, en lydfil fra alarmopkaldet, Tiltalte 2's snapchat videoer, og at et vidne
havde set, at de tiltalte forfulgte forurettede, mens de slog på ham. Retten lagde endvidere vægt
på resultatet de



/

kriminaltekniske undersøgelser af dna-spor fra forurettede på de tiltaltes tøj og sko og
sammenligning af sålaftryk i forurettedes ansigt med slåerne på de tiltaltes sko.

Sagen var en domsmandssag, idet nævningesag var fravalgt, og dommerne var enige om
dommens resultat.

De tiltalte vil inden for 14 dage beslutte, om dommen skal ankes.

Afgørelsesdato

Dommen blev afsagt af Retten i Hillerød den 21. december 2022.